CELEX: 32018R1241
Language: sk
Date: 2018-09-12 00:00:00
Title: Nariadenie Európskeho parlamentu a Rady (EÚ) 2018/1241 z 12. septembra 2018, ktorým sa mení nariadenie (EÚ) 2016/794 na účely zriadenia Európskeho systému cestovných informácií a povolení (ETIAS)

19.9.2018   
               
               
                  SK
               
               
                  Úradný vestník Európskej únie
               
               
                  L 236/72
               
            
         NARIADENIE EURÓPSKEHO PARLAMENTU A RADY (EÚ) 2018/1241
         z 12. septembra 2018,
         ktorým sa mení nariadenie (EÚ) 2016/794 na účely zriadenia Európskeho systému cestovných informácií a povolení (ETIAS)
         EURÓPSKY PARLAMENT A RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 88 ods. 2 písm. a),
         konajúc v súlade s riadnym legislatívnym postupom (1),
         keďže:
         
                     (1)
                  
                  
                     Nariadením Európskeho parlamentu a Rady (EÚ) 2018/1240 (2) sa Agentúre Európskej únie pre spoluprácu v oblasti presadzovania práva (ďalej len „Europol“) prideľujú nové úlohy, ako napríklad riadenie kontrolného zoznamu systému ETIAS, vkladanie údajov týkajúcich sa teroristických trestných činov alebo iných závažných trestných činov do uvedeného kontrolného zoznamu a poskytovanie stanovísk v nadväznosti na žiadosti o konzultáciu zo strany národných jednotiek ETIAS. Na účely vykonávania uvedených úloh je preto potrebné nariadenie Európskeho parlamentu a Rady (EÚ) 2016/794 (3) zodpovedajúcim spôsobom zmeniť.
                  
               
                     (2)
                  
                  
                     V súlade s článkami 1 a 2 a článkom 4a ods. 1 Protokolu č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii (ďalej len „Zmluva o EÚ“) a Zmluve o fungovaní Európskej únie (ďalej len „ZFEÚ“), a bez toho, aby bol dotknutý článok 4 uvedeného protokolu, sa Spojené kráľovstvo nezúčastňuje na prijatí tohto nariadenia a nie je ním viazané ani nepodlieha jeho uplatňovaniu.
                  
               
                     (3)
                  
                  
                     V súlade s článkami 1 a 2 a článkom 4a ods. 1 Protokolu č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o EÚ a ZFEÚ, a bez toho, aby bol dotknutý článok 4 uvedeného protokolu, sa Írsko nezúčastňuje na prijatí tohto nariadenia a nie je ním viazané ani nepodlieha jeho uplatňovaniu.
                  
               
                     (4)
                  
                  
                     V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o EÚ a ZFEÚ, sa Dánsko nezúčastňuje na prijatí tohto nariadenia, nie je ním viazané ani nepodlieha jeho uplatňovaniu,
                  
               PRIJALI TOTO NARIADENIE:
         
            Článok 1
            Zmeny nariadenia (EÚ) 2016/794
            Nariadenie (EÚ) 2016/794 sa mení takto:
            
                        1.
                     
                     
                        V článku 4 sa odsek 1 mení takto:
                        
                                    a)
                                 
                                 
                                    dopĺňajú sa tieto písmená:
                                    
                                                „n)
                                             
                                             
                                                riadi kontrolný zoznam systému ETIAS v súlade článkami 34 a 35 nariadenia Európskeho parlamentu a Rady (EÚ) 2018/1240 (*1);
                                             
                                          
                                                o)
                                             
                                             
                                                vkladá do kontrolného zoznamu systému ETIAS údaje týkajúce sa teroristických trestných činov alebo iných závažných trestných činov, ktoré získal Europol, bez toho, aby boli dotknuté podmienky upravujúce medzinárodnú spoluprácu Europolu;
                                             
                                          
                                                p)
                                             
                                             
                                                poskytuje stanovisko v nadväznosti na žiadosť o konzultáciu uvedenú v článku 29 nariadenia (EÚ) 2018/1240.
                                             
                                          
                                       (*1)  Nariadenie Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS) a ktorým sa menia nariadenia (EÚ) č. 1077/2011, (EÚ) č. 515/2014, (EÚ) 2016/399, (EÚ) 2016/1624 a (EÚ) 2017/2226 (Ú. v. EÚ L 236, 19.9.2018, s. 1).“;"
                        
                                 
                              
                                    b)
                                 
                                 
                                    dopĺňa sa tento pododsek:
                                    „Na účely vykonania úlohy uvedenej v písmene n) prvého pododseku tohto odseku Správna rada Europolu po konzultácii s EDPS prijme postupy uvedené v článku 35 nariadenia (EÚ) 2018/1240.“
                                 
                              
                  
                        2.
                     
                     
                        Článok 21 sa mení takto:
                        
                                    a)
                                 
                                 
                                    názov sa nahrádza takto:
                                    
                                       „Článok 21
                                       Prístup Eurojustu, úradu OLAF a, iba na účely systému ETIAS, Európskej agentúry pre pohraničnú a pobrežnú stráž k informáciám uchovávaným Europolom“;
                                    
                                 
                              
                                    b)
                                 
                                 
                                    vkladá sa tento odsek:
                                    
                                       „1a.   Europol prijme všetky vhodné opatrenia na to, aby Európska agentúra pre pohraničnú a pobrežnú stráž mala v rámci svojho mandátu a na účely nariadenia (EÚ) 2018/1240 nepriamy prístup k údajom, ktoré boli poskytnuté na účely článku 20 ods. 2 písm. j) uvedeného nariadenia, na základe systému ‚pozitívnej lustrácie/negatívnej lustrácie‘ bez toho, aby boli dotknuté akékoľvek obmedzenia, ktoré uviedol členský štát, orgán Únie, tretia krajina alebo medzinárodná organizácia poskytujúca predmetné informácie, v súlade s článkom 19 ods. 2 tohto nariadenia.
                                       V prípade pozitívnej lustrácie začne Europol postup, prostredníctvom ktorého sa informácie, ktoré viedli k pozitívnej lustrácii, môžu poskytnúť v súlade s rozhodnutím poskytovateľa týchto informácií Europolu, a to len v rozsahu, v akom sú údaje, ktoré viedli k pozitívnej lustrácii, potrebné na plnenie úloh Európskej agentúry pre pohraničnú a pobrežnú stráž súvisiacich so systémom ETIAS.
                                       Odseky 2 až 7 tohto článku sa uplatňujú zodpovedajúcim spôsobom.“
                                    
                                 
                              
                  
         
            Článok 2
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Toto nariadenie sa uplatňuje od dátumu stanoveného Komisiou v súlade s článkom 88 nariadenia (EÚ) 2018/1240.
         
         
            Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
            V Štrasburgu 12. septembra 2018
            
               
                  Za Európsky parlament
               
               
                  predseda
               
               A. TAJANI
            
            
               
                  Za Radu
               
               
                  predsedníčka
               
               K. EDTSTADLER
            
         
         
            (1)  Pozícia Európskeho parlamentu z 5. júla 2018 (zatiaľ neuverejnená v úradnom vestníku) a rozhodnutie Rady z 5. septembra 2018.
         
            (2)  Nariadenie Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS) a ktorým sa menia nariadenia (EÚ) č. 1077/2011, (EÚ) č. 515/2014, (EÚ) 2016/399, (EÚ) 2016/1624 a (EÚ) 2017/2226 (pozri stranu 1 tohto úradného vestníka).
         
            (3)  Nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (Ú. v. EÚ L 135, 24.5.2016, s. 53).